Anjing belakang permatang Thai

**Anjing belakang permatang Thai** atau **''ridgeback'' Thai** ialah satu baka anjing dari Thailand. Asal usulnya adalah dari Wilayah Chanthaburi dan Wilayah Trat di bahagian timur Thailand. Anjing belakang permatang Thai ialah salah satu daripada tiga baka yang mempunyai permatang bulu yang mengunjur di sepanjang belakangnya ke arah yang bertentangan dengan selebih lapis bulu. Dua lagi baka tersebut merupakan anjing belakang permatang Rhodesia dan anjing belakang permatang Phú Quốc.

## Penampilan
Anjing belakang permatang Thai ialah baka primitif yang merupakan anjing jenis paria berotot dan bersaiz sederhana dengan kepala berbentuk baji, telinga tajam berbentuk segi tiga, dan lapis bulu sangat pendek dan licin. Ia mempunyai permatang jelas di atas belakangnya yang dibentuk oleh bulu yang tumbuh di arah yang bertentangan yang memanjang dari belakang kelasa ke pinggul. Anak anjing kadang-kadang lahir tanpa permatang. Anjing belakang permatang Thai mempunyai tubuh berotot dan bergaris arus, lalu menjadikannya amat tangkas. Ekornya terangkat ke arah atas dan dipanggil ekor sabit atau ekor pedang. Dahinya berkerut dengan ekspresi sangat besar. Seperti kebanyakan baka timur, anjing belakang permatang Thai telah mengekalkan 'rahang gunting' yang merupakan saling kunci antara gigi atas dengan gigi bawah apabila tulang rahang mengapit. Lidah dapat berwarna ungu/hitam atau mempunyai tanda-tanda ungu/hitam. Matanya berbentuk badam dan perang tetapi mungkin berwarna ambar pada anjing biru. Telinganya terletak rendah-rendah dan menuding sedikit ke arah luar. Telinganya berdiri secara progresif semasa tempoh tumbesaran anak anjing; telinganya tidak terpotong. Belakangnya lurus dan separas. Lapis bulunya pendek, keras, dan lurus. Oleh sebab panjang dan kepadatan lapis bulunya, ganti bulu adalah minimal, berlaku sekali atau dua kali setahun. Oleh sebab baka ini tidak mempunyai lapis bulu bawah, bulunya biasanya tidak mengganggu orang yang alah terhadap baka anjing lain. Lapis bulunya mesti berwarna padu iaitu biru, hitam, merah, atau *isabella* dengan topeng hitam yang boleh diterima pada anjing merah. Walau bagaimanapun, *[[brindle]]* dan putih juga terdapat tetapi bukan warna yang boleh diterima. Untuk pertunjukan dan pertandingan antarabangsa, ketinggian bahu patut mencapai  pada jantan dan  pada betina. Purata berat ialah  pada betina dan  pada jantan.

Lapan corak permatang distingtif telah dikenal pasti: jarum, bulu pelepah, anak panah, lut, violin, pin boling, daun, dan belakang pelana. Semua corak boleh diterima, tetapi mesti jelas tertakrifkan dan bersimetri. Semakin lebar permatangnya, semakin permatangnya dihargai.


Thai ridgeback t444.jpg|Seekor anjing belakang permatang Thai merah
Thai ridgeback głowa 2009 pl.jpg|Seekor anjing belakang permatang Thai hitam
Head of Blue Thai Ridgeback.jpg|Seekor anjing belakang permatang Thai biru
Thai Head 2.JPG|Seekor anjing belakang permatang Thai perang kekuning-kuningan


## Kesihatan
Anjing belakang permatang Thai ialah baka sihat secara keseluruhan dengan beberapa isu kesihatan bawaan. Baka ini telah membiak di Thailand hampir secara eksklusif melalui pemilihan semula jadi sehingga kebelakangan ini. Populasi bela jinaknya adalah kecil. Kemurungan pembiakbakaan dalam belum diperhatikan pada baka ini. Anjing belakang permatang Thai terdedah kepada sinus dermoid yang merupakan kecelaruan genetik. Susur galur moden bagi anjing belakang permatang Thai, yang terhasil daripada persilangan antara populasi, juga mungkin terdedah kepada displasia pinggul dan kecelaruan genetik lain.

## Perangai

Anjing belakang permatang Thai ialah baka cerdas. Paras tenaganya biasanya sederhana hingga tinggi, dengan kebanyakan waktu sehari yang diluangkan untuk berehat dan tempoh-tempoh aktiviti yang berlaku dalam letusan sekali-sekala. Anjing belakang permatang Thai yang dibiakbakakan dengan baik dan tersosialiasi dengan betul sesuai sebagai anjing peliharaan setia dan penyayang untuk keluarga. Ia secara semula jadi melindungi rumah dan keluarganya dan dapat menjadi agresif atau segan apabila tidak tersosialiasi dengan betul. Ia paling sesuai dibela oleh pemilik tekal yang mempunyai pemahaman menyeluruh tentang tingkah laku anjing dan penempatan semula anjing belakang permatang Thai dapat menjadi mencabar kerana sifat jalinan ikatannya. Oleh sebab pengasingan geografi terdahulu dan kekurangan hubungan dengan manusia, anjing belakang permatang Thai kekal berfikiran berdikari dan kebanyakan naluri semula jadi dan dorongan kekal utuh, terutamanya dorongan pemangsa sangat tingginya. Oleh sebab sifatnya, anjing belakang permatang Thai sama sekali tidak disyorkan untuk pengendali anjing pemula. Ia mempunyai kebolehan lompat cemerlang dan mungkin akan merayau-rayau jika tidak dibendung dengan betul.

## Genetik

### Permatang

Anjing belakang permatang ini berada di bawah kawalan dua kelompok gen epistasis. Yang pertama menentukan kewujudan permatang. Yang lagi satu menentukan saiz permatang, daripada ketiadaan permatang hingga permatang sangat besar (menurun ke sisi), semakin banyak gen pada anjing, semakin lebar permatangnya. Permatangnya akan muncul hanya jika terdapat sekurang-kurangnya satu alel dominan dalam kedua-dua kelompok.

### Warna
Warna lapis bulu juga berada di bawah kawalan dua kelompok gen epistasis. Yang pertama menentukan warna lapis bulu sama ada patut berwarna hitam, merah, biru, atau *isabella* (perang kekuning-kuningan). Siri kedominanan tersusun daripada hitam, kepada *brindle*, kepada merah, dan kepada putih. Keamatan warna lapis bulu berada di bawah kawalan set gen pengubahsuaian. Kelompk lagi satu mengawal pencairan warna. Hitam dapat cair kepada kelabu/perak/biru, dan merah akan menjadi *isabella*. Warna normal ialah warna dominan yang mengatasi warna cair.

## Sejarah
Baka anjing belakang permatang lain yang sedia ada merupakan anjing belakang permatang Rhodesia dari Afrika dan anjing belakang permatang Phú Quốc dari Vietnam, yang agak lebih kecil daripada anjing belakang permatang Thai.

Anjing belakang permatang Rhodesia sebahagiannya diturunkan daripada anjing peribumi Khoi Hottentot Afrika selatan, iaitu anjing berpermatang yang dikenali. Gen yang menyebabkan permatang telah diwarisi daripada leluhur bersama: "Asal usul geografi bagi permatang yang hadir pada anjing belakang permatang masih menjadi misteri, lantas bukti kukuh kini telah disediakan bahawa mutasi permatang pada anjing belakang permatang adalah sama melalui keturunan dan kemungkinan mutasi selari yang berlaku di Asia dan di Afrika (Epstein, 1937), dengan itu, dapat ditolak."

## Penjagaan bulu
Anjing belakang permatang Thai mempunyai lapis bulu pendek yang mudah dijaga dengan pemberusan mingguan. Kerok getah dapat digunakan untuk mengekalkan lapis bulunya berkilat. Lapis bulunya gugur sepanjang tahun, tetapi tidak terlalu banyak. Anjing ini dapat dimandikan apabila kotor, mungkin sekali atau dua kali setahun. Anak anjing dapat diperkenalkan kepada penjagaan bulu mulai usia muda supaya ia belajar untuk menerimanya dengan sedikit kekecohan.

## Lihat juga
* Senarai baka anjing
* Anjing belakang permatang Phú Quốc
* Anjing belakang permatang Rhodesia

## Catatan

## Rujukan